Што ж тычыцца belta.by, то рэсурс працаваў інтэнсіўна, але фактычна гуляў у адны вароты, закідваючы чытача мажорнымі звесткамі ды каментарамі ў духу “ўсё ціп-топ”. Прычым бравурнасць аж зашкальвала. Калі Сталін у свой час казаў, што “жыць стала лепей, жыць стала весялей”, дапускаючы, што яшчэ ёсць куды рухацца, дык тут — поўны абсалют: “У Беларусі самы шчаслівы народ, мяркуе выбаршчык з Кіева”.